मेरठ. यूपी के मेरठ जिले में एक बिजनेसमैन ने बेटी और पत्नी को जहर देकर खुद फांसी लगा ली। पत्नी और बेटी का शव कमरे में बैड पर पड़े मिले, जबकि बिजनेमैन का शव फंदे पर लटका मिला। तीनों शवों को पोस्टमॉर्टम के लिए भेज दिया गया है।
फोन रिसीव न होने पर पड़ोसी ने किया पुलिस को फोन
- मामला मेरठ जिले के शास्त्रीनगर का है। यहां योगेश कुमार वर्मा (35) अपनी फैमिली के साथ रहते थे।
- योगेश का स्कूल ड्रेस बनाने का कारोबार था। सेक्टर-2 में रूपम एम्पोरियम नाम से दुकान भी है।
- मिली जानकारी के मुताबिक, योगेश कुछ दिनों से परेशान दिख रहा था।
- बुधवार को लोगों ने जब योगेश को फोन मिलाया, तो वह रिसीव नहीं हुआ। रिश्तेदार और परिजनों ने भी फोन मिलाया, लेकिन कोई जवाब नहीं मिला।
- रात करीब 12 बजे पड़ोसियों ने नौचंदी थाना पुलिस को इसकी सूचना दी। सूचना पर इंस्पेक्टर एसके राणा पुलिस कर्मियों को साथ लेकर मौके पर पहुंचे।
- मकान का दरवाजा बंद मिलने पर, पुलिस दरवाजे का लॉक तोड़कर घर के अंदर दाखिल हुई।
- अंदर कमरे में घुसते ही पुलिस के होश उड़ गए। बैड पर योगेश की पत्नी बरखा (34) और बेटी अनन्या (11) का शव पड़ा था।
- जबकि योगेश का शव पंखे से लटक रहा था। उसने गले में दुपट्टा बांधकर फांसी लगाई थी।
- कमरे में ही एक सल्फास की खाली शीशी मिली है। माना जा रहा है कि सल्फास खाने से ही बरखा और अनन्या की मौत हुई।
- पुलिस का कहना है कि अभी तक जो बात सामने आ रही है, उसके मुताबिक योगेश ने कर्ज से परेशान होकर यह कदम उठाया।
- इंस्पेक्टर एसके राणा का कहना है- घटना की जांच की जा रही है।
आगे की स्लाइड्स में देखें बिजनेसमैन और उनकी पत्नी बेटी की फोटोज....
hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva